La UTE que rehabilitarà l’entorn de les coves de la torre enceta el procés participatiu amb el veïnat
28/06/2018

# La UTE que rehabilitarà l’entorn de les coves de la torre enceta el procés participatiu amb el veïnat

[![La UTE que rehabilitarà l’entorn de les coves de la torre enceta el procés participatiu amb el veïnat](/images/noticias/2018/06/reunion-reha-cuevas-gr.jpg)](/images/noticias/2018/06/reunion-reha-cuevas-gr.jpg)

28.06.2018

El Tinent d’Alcaldia Juanma Ramón i Carmen Gayà, regidora de patrimoni històric, s’han reunit amb els responsables de l’empresa encarregada del disseny del projecte per definir el procés participatiu

La intervenció que durà a terme la UTE serà sobre una superfície total de gairebé 10.000 metres quadrats en la zona de coves de la Torre. Una zona que ja va ser declarada BIC i que segons el Tinent d’Alcaldia, “és part importantíssima de la història i cultura de Paterna”. L’actuació total està pressupostada en 1.800.000 euros i comprén les coves que hi ha entre el carrer Prevere Miguel Pérez i el carer Godella. El projecte està, a hores d’ara, en procés d’elaboració, ja que la regidoria de Patrimoni, dirigida per Carmen Gayà, va optar per realitzar un procés participatiu per a que els i les veïnes afectades puguen dir la seua en la rehabilitació, sempre tenint en compte que com a BIC el projecte haurà de complir l’objectiu de conservació del nostre patrimoni històric.

“Per aquest motiu encetarem, el proper 5 de juliol, un procés de participació ciutadana, que inclou reunions entre veïns i veïnes, responsables municipals i tècnics de participació de l’UTE per a sentar les bases del projecte” afegeix Carmen Gayà.

De moment, el projecte preveu basar-se en el principis d’accessibilitat universal per a atendre les necessitats de persones amb mobilitat reduïda i persones majors. El projecte persegueix fer compatible la creació de nous espais d’oci familiar amb la conservació i promoció del patrimoni històric més important del nostre poble.

Amb esta actuació, Patrimoni, cerca la millora dels accessos i l’adequació del patrimoni històric i cultural de la Vila i fer-se ressò d’una reivindicació històrica de les veïnes i veïns de Paterna que porten anys patint l’abandó i exigint la rehabilitació d’esta part del patrimoni local.

L’equip que redactarà el projecte és paritari: un coordinador, un enginyer, un topògraf i un arquitecte per una banda i una sociòloga, una arqueòloga, una historiadora i una coordinadora de seguretat per l’altra. A més, en l’adjudicació s’han tingut en compte clàusules socials per a la creació d’ocupació per a joves del poble.

Juanma Ramón Primer Tinent d’Alcaldia: "Anem a rehabilitar el cor de Paterna. L’entorn de la Torre serà el futur eix vertebrador cultural del municipi. Convertir aquesta zona degradada i abandonada durant anys en una zona on la ciutadania puga admirar el nostre patrimoni és una prioritat pel govern municipal”